《胡姬年十五》
明代·张之象

胡女倚芳年，青春最可怜。
纤腰初学柳，媚脸乍窥莲。
留客贻龙镜，当垆拂凤弦。
堪持对明月，三五正婵娟。

作者简介：张之象（1508～1587），字月鹿，又字玄超，别号碧山外史，晚年号王屋山人。明上海县龙华里（今龙华乡）人。祖萱，湖广参政；父鸣谦，顺天通判。之象，太学生，幼颖异。博览群书，以太学生游南都，与何元朗、黄淳甫等赋诗染翰，才情蕴藉。嘉靖中官浙江按察司知事、布政司经历，不能为小吏俯仰，投劾而归。有《诗苑繁英》、《司马书法》、《楚骚绮语》、《唐诗类苑》、《彤管新编》等。